cyanic-selkie/wikianc huggingface dataset:
Αζάνια
Ονοματολογία
Η συστηματική ονοματολογία των αζανίων σύμφωνα με την IUPAC είναι ανάλογη με την ονοματολογία των αλκανίων. Δηλαδή, τα χωρίς διακλαδώσεις αζάνια ονομάζονται (διεθνώς) με τη χρήση ελληνικού αριθμητικού προθέματος που δηλώνει τον αριθμό των συνεχόμενων ατόμων αζώτου (για ν > 1)  και την κατάληξη -αζάνιο. Για υδράζωτα που περιέχουν ένα διπλό δεσμό μεταξύ ατόμων αζώτου χρησιμοποιείται το επίθεμα -αζένιο, ομοίως με τα αλκένια.
Γραμμικά αζάνια
Τα γραμμικά ή ευθείας αλυσίδας αζάνια μερικές φορές επισημαίνονται με το πρόθεμα n- (ή κ- στα ελληνικά), όταν υπάρχει ένα τουλάχιστον διακλαδισμένο ισομερές. Αυτό δεν είναι απαραίτητο, αλλά συνηθίζεται ιδιαίτερα στις περιπτώσεις που υπάρχει σημαντική διαφορά στις ιδιότητες μεταξύ των ισομερών θέσης.
Τα πρώτα μέλη της ομόλογης σειράς των αζανίων, με βάση τον αριθμό των ατόμων αζώτου που περιέχουν είναι τα εξής:
Κίνδυνοι
Η αμμωνία είναι εκρηκτική όταν αναμιχθεί με τον αέρα (15 – 25%). Τα άλλα χαμηλά αζάνια μπορούν επίσης να σχηματίσουν εκρηκτικά μείγματα με τον αέρα. Τα ελαφρύτερα υγρά αζάνια είναι επίσης πολύ εύφλεκτα. Μάλιστα ο κίνδυνος ανάφλεξης αυξάνεται με την αύξηση του μήκους της αζωτικής αλυσίδας.
Οργανοαζάνια
Τα οργανοαζάνια είναι μια ομάδα οργανικών χημικών ενώσεων που μπορεί να θεωρηθούν θυγατρικές των αζανίων. Μπορεί, δηλαδή, να θεωρηθούν ότι προκύπτουν από κάποιο μητρικό αζάνιο με την αντικατάσταση ενός ή περισσοτέρων ατόμων υδρογόνου αυτών από μία ή περισσότερες οργανικές ομάδες. Επισήμως, τα οργανοαζάνια αποτελούν γνήσιο υποσύνολο των οργανοαζωτούχων ενώσεων, αλλά πρακτικά η διάκριση δεν είναι συνήθως σαφής στη σχετική βιβλιογραφία. Συνήθως τα οργανοαζάνια κατατάσσονται σε υποκατηγορίες, ανάλογα με το ποιου αζάνιου είναι θυγατρικές. Έτσι, υπάρχουν (οργανο)αμίνες, δηλαδή οργανικές αμίνες και (οργανο)ϋδραζίνες, δηλαδή οργανικές υδραζίνες, που αποτελούν υποσύνολα των οργανοαζανίων που μπορεί να θεωρηθούν ότι προέρχονται από την αμμωνία (αζάνιο) και την υδραζίνη (διαζάνιο), αντιστοίχως. Υπάρχουν, ακόμη, οργανοαζάνια που είναι ομοίως θυγατρικές ενώσεις των μεγαλύτερων αζανίων. Επιπρόσθετα, όμως, συχνά συμπεριλαμβάνονται στα αζάνια και οι οργανικές ιμίνες, τα νιτρίλια, οι νιτρωζοενώσεις, οι αλαμίνες, υδροξυλαμίνες, αμίδια και άλλα. Εξαιρούνται οργανοαζωτούχες ενώσεις όπως οι αζωενώσεις, γιατί περιέχουν διπλό δεσμό μεταξύ ατόμων αζώτου. Αυτές είναι οργανοαζένια. Κάποια συγγράμματα κατατάσσουν και τις ιμίνες στα οργανοαζένια, επειδή περιέχουν διπλό δεσμό άνθρακα - αζώτου και εξαιρούν τα νιτρίλια, που περιέχουν τριπλό δεσμό.
Πολλές θυγατρικές υδραζίνες είναι γνωστές, ενώ υπάρχουν και αρκετές μη ανθρωπογενείς, που υπάρχουν στη φύση. Πολλές αντικατασταθεί υδραζίνες είναι γνωστό, και αρκετές συμβεί φυσικά. Μερικά παραδείγματα περιλαμβάνουν τις ακόλουθες οργανοϋδραζίνες:
Συγγενικά και παράγωγα υδράζωτα
Συγγενικά των αζανίων είναι οι ομόλογες σειρές των λειτουργικών ομάδων, των διακλαδώσεων ή των ριζών με γενικό χημικό τύπο NνHν+1. Παραδείγματα αποτελούν η αμινομάδα ή αζανύλιο (-NΗ2) και το υδραζινύλιο ή διαζανύλιο (-NHNH2).
Κατηγορία:Λήμματα που χρειάζονται παραπομπές
Αναφορές
*
Μπίλι Μπόιντ (ηθοποιός)
Ο Μπίλι Μπόιντ (αγγλικά: Billy Boyd, 28 Αυγούστου 1968) είναι Σκοτσέζος ηθοποιός του κινηματογράφου και της τηλεόρασης, τραγουδιστής και μουσικός. Περισσότερο γνωστός είναι για τον ρόλο του στην τριλογία Ο Άρχοντας των Δαχτυλιδιών (2001-2003), ως Peregrin "Pippin" Took. Άλλες γνωστές του συμμετοχές στον κινηματογράφο είναι στις ταινίες Master and Commander: The Far Side of the World (2003) και Seed of Chucky (2004).
Κατά τις αρχές του 2000 είχε δημιουργήσει μία μπάντα, ονόματι Beecake. Το 2010, κυκλοφόρησε μαζί τους και έναν δίσκο, ονόματι Soul Swimming, ενώ τον Ιούνιο του 2012, κυκλοφόρησε κι ένα EP το Please Stay. Το 2014, έγραψε και ερμήνευσε το τραγούδι The Last Goodbye, το οποίο εμφανίστηκε στους τίτλους τέλους της ταινίας Χόμπιτ: Η Μάχη των Πέντε Στρατών (2014). Το 2003, βραβεύτηκε από το Screen Actors Guild, μαζί με το υπόλοιπο κάστινγκ της ταινίας Ο Άρχοντας των Δαχτυλιδιών: Η Επιστροφή του Βασιλιά (2003).
Εξωτερικοί σύνδεσμοι
Κατηγορία:Σκωτσέζοι άνδρες ηθοποιοί κινηματογράφου Κατηγορία:Σκωτσέζοι άνδρες ηθοποιοί τηλεόρασης Κατηγορία:Σκωτσέζοι μουσικοί Κατηγορία:Σκωτσέζοι άνδρες ηθοποιοί θεάτρου
Χιούγκο Γουίβινγκ
Ο Χιούγκο Γουάλας Γουίβινγκ (αγγλικά: Hugo Wallace Weaving, 4 Απριλίου 1960) είναι Αγγλό-Αυστραλός ηθοποιός του κινηματογράφου και του θεάτρου. Περισσότερο γνωστός είναι για τους ρόλους του στην τριλογία The Matrix (1999-2003), ως Agent Smith και στις τριλογίες Ο Άρχοντας των Δαχτυλιδιών (2001-2003) και Χόμπιτ (2012-2014) ως Elrond. Άλλοι γνωστοί του ρόλοι ήταν στο V for Vendetta (2006), ως V, στο Captain America: The First Avenger (2011), ως Red Skull και στο Hacksaw Ridge (2016), ως Τομ Ντος.
Γεννήθηκε στο Ιμπαντάν και, αργότερα, μετακόμισε στην Αυστραλία. Σε ηλικία 13 ετών διαγνώστηκε με επιληψία. Μεταξύ άλλων, έχει βραβευθεί με 3 βραβεία Α' Ανδρικού Ρόλου από το Australian Academy of Cinema and Television Arts, καθώς επίσης και με 3 βραβεία Β' Ανδρικού Ρόλου. Το 2015, βραβεύτηκε και από το Helpmann Award με το βραβείο Καλύτερου Άνδρα Ηθοποιού στο Θέατρο. Το 2003, είχε βραβευτεί και από το Screen Actors Guild, μαζί και με το υπόλοιπο κάστινγκ της ταινίας Ο Άρχοντας των Δαχτυλιδιών: Η Επιστροφή του Βασιλιά (2003).
Εξωτερικοί σύνδεσμοι
Κατηγορία:Αυστραλοί ηθοποιοί Κατηγορία:Άγγλοι άνδρες ηθοποιοί κινηματογράφου Κατηγορία:Άγγλοι άνδρες ηθοποιοί θεάτρου Κατηγορία:Άγγλοι άνδρες ηθοποιοί τηλεόρασης Κατηγορία:Άγγλοι άνδρες ηθοποιοί φωνής Κατηγορία:Άγγλοι άνδρες ηθοποιοί ραδιοφώνου Κατηγορία:Αυστραλοί ηθοποιοί ραδιοφώνου
Λίεσλ Χερμπστ
Η Λίεσλ Χερμπστ (λατινικό αλφάβητο : Elise "Liesl" Anna Herbst-Westreich), (1902-1990) είναι πρώην αυστριακή πρωταθλήτρια της αντισφαίρισης, του γκολφ, του αλπικού σκι και του πατινάζ σε πάγο.
Γεννήθηκε στις 8 Νοεμβρίου 1902 στην πόλη Jaegerndorf (τώρα ονομάζεται Κρνοβ της Τσεχίας) στη Σιλεσία, όπου η οικογένειά της είχε αποστακτήριο. Ζούσε στη Villa Westreich με τους γονείς της Λεό και Ντορίτ και τις δύο μεγαλύτερες αδελφές της Ίρμα και Γετρούδη. Κατά τη διάρκεια του Β΄ Παγκοσμίου πολέμου, η μητέρα και η αδελφή της σκοτώθηκαν στο Στρατόπεδο συγκέντρωσης Τερέζιενσταντ. Δεν είναι γνωστό τι συνέβη με την μεγαλύτερη αδελφή της.
Μεταξύ του 1930 και του 1936, όταν ανέλαβε εξέχουσες θέσεις στις εθνικές κατατάξεις. Αν και δεν ανταγωνίστηκε σε κάποια τουρνουά Γκρντ σλαμβ την περίοδο που ζούσε στην Αυστρία, έπαιξε αγώνες εναντίον πολλών πρωταθλητών και διεθνών αστεριών. Δεν συμμετείχε σε κάποια τουρνουά το 1938, επειδή μετά την Άνσλους αυτή και η 13χρονη κόρη της Νορίτ Χερμπστ (αργότερα θα γίνει και αυτή αντισφαιρίστρια) έφυγαν για να ζήσουν στην Αγγλία όπου ενώθηκαν στις 29 Μαρτίου 1939 με τον σύζυγο της Ντέζνο Χερμπστ. Επέστρεψε σε ανταγωνιστικό τένις στην Αγγλία το 1939, αν και δεν υπήρχαν τουρνουά στη χώρα μέχρι το 1946 λόγω του Β 'Παγκοσμίου Πολέμου. Έπαιξε στο Γουίμπλεντον το 1939. Εκτός από το να παίζει στο απλό, συνεργάστηκε επίσης με την κόρη της Ντορίτ στο τουρνουά Γουίμπλετον του 1946 στο διπλό γυναικών.
Έπαιζε αντισφαίριση έως τα 60 της και έπαιζε και γκολφ, παίζοντας στο Wentworth Club αρκετές φορές την εβδομάδα για το υπόλοιπο της ζωής της. Ήταν επίσης ταλαντούχαστο σκι και το πατινάζ στον πάγο - απλώς εγκατέλειψε το σκι στα 70 της, όταν οι αγαπημένες της μπότες του σκι χάλασαν και δεν της άρεσε η ιδέα να φοράει μοντέρνες μπότες. Κατά τη διάρκεια των ημερών της στο σκι πήγε σε πολλά διαφορετικά θέρετρα σε όλες τις Άλπεις και ανταγωνίστηκε σε αρκετές ερασιτεχνικές κούρσες, κερδίζοντας το Ελβετικό Gold Test στο Σεντ Μόριτς το 1955. Η κόρη της Νοτρίτ Μιλς πέθανε το 1978 και ο σύζυγός της το 1987. Πέθανε στο Λονδίνο στις 25 Φεβρουαρίου 1990.
Παραπομπές
Κατηγορία:Αυστριακές αθλήτριες της αντισφαίρισης Κατηγορία:Τσεχοσλοβάκες αθλήτριες της αντισφαίρισης Κατηγορία:Βρετανίδες αθλήτριες της αντισφαίρισης Κατηγορία:Βρετανοί αθλητές του γκολφ Κατηγορία:Βρετανίδες αθλήτριες του αλπικού σκι Κατηγορία:Βρετανίδες αθλήτριες του πατινάζ σε πάγο
Λεοπόλδος Γεώργιος της Έσσης-Χόμπουργκ
Ο Λεοπόλδος Γεώργιος, γερμ. Leopold Georg (25 Οκτωβρίου 1654 - 26 Φεβρουαρίου 1675) από τον Οίκο της Έσσης-Ντάρμστατ ήταν διάδοχος της Έσσης-Χόμπουργκ.
Βιογραφία
Γεννήθηκε στο Μπίνγκενχαϊμ και ήταν ο μόνος γιος του Γουλιέλμου Χριστόφορου, λαντγράβου της Έσσης-Χόμπουργκ.
Το 1669 ο πατέρας του πώλησε το μεγαλύτερο μέρος του Χόμπουργκ στον μικρότερο αδελφό του Γεώργιο Χριστιανό. Κράτησε μόνο το Μπίνγκενχαϊμ και έγινε λανγράβος του. Τότε ο Λεοπόλδος Γεώργιος έγινε διάδοχος της Έσσης-Χόμπουργκ-Μπίνγκενχαϊμ.
Απεβίωσε το 1675 σε ηλικία 21 ετών, ενώ το 1681 απεβίωσε και ο πατέρας του. Ο Λεοπόλδος Γεώργιος δεν είχε προλάβει να νυμφευτεί.
Αναφορές σε πηγές
Κατηγορία:Γερμανοί ευγενείς
Neoplan Starliner
Το Neoplan Starliner είναι λεωφορείο της Neoplan, το οποίο κατασκευάζοταν από το 1996 μέχρι και το 2015. Κατασκευαζόταν στο εργαστάσιο της πόλης Πλάουεν, της Γερμανίας.
Πρώτη γενιά
Η πρώτη γενιά κατασκευάζοταν από το 1996 μέχρι και το 2005. Το πρώτο μοντέλο ήταν το Neoplan 516. Η πρώτη γενιά έχει τιμηθεί με το βράβειο Λεωφορείο της Χρονιάς το 2000.
Το μήκος των μοντέλων της πρώτης γενιάς ήταν 12 και 13.7 μέτρα. Το 2002, εισήχθη το Starliner C (N 516 SHDHC) με μήκος 12.84 μέτρα.
Δεύτερη γενιά
Το 2004, παρουσιάστηκε η δεύτερη γενιά του Starliner, αποτελούμενη από τα μοντέλα Starliner C (~13 μέτρα) και Starliner L (~14 μέτρα). Η δεύτερη γενιά έχει τιμηθεί με τα βραβεία Red Dot Design το 2005 και Λεωφορείο της Χρονιάς το 2006. Η παραγωγή του Starliner σταμάτησε το 2015, όταν το εργοστάσιο της Πλάουεν έκλεισε και μετεγκαταστήθηκε στην Άγκυρα της Τουρκίας.
Το μοντέλο Starliner C στην 3άστερη έκδοση έχει 55 καθίσματα και στην 4άστρη 50. Το Starliner L στην 3άστερη έχει 59 καθίσματα και στην 4άστερη έχει 55.
Πηγές
Κατηγορία:Μοντέλα της Neoplan
Yandex (φυλλομετρητής)
Ο φυλλομετρητής Yandex Browser είναι δωρεάν και ανοικτού κώδικα πρόγραμμα περιήγησης ιστού που αναπτύχθηκε από τη ρωσική εταιρία αναζήτησης ιστού Yandex. Χρησιμοποιεί μηχανή Blink και βασίζεται στο ανοιχτού κώδικα πρόγραμμα του Chromium. Το πρόγραμμα περιήγησης ελέγχει την ασφάλεια της ιστοσελίδας με το σύστημα ασφαλείας Yandex και ελέγχει τα ληφθέντα αρχεία με το Kaspersky Anti-Virus. O φυλλομετρητής χρησιμοποιεί επίσης την τεχνολογία Turbo του Opera για να επιταχύνει την περιήγηση στο web σε αργές συνδέσεις.
Ο φυλλομετρητής είναι διαθέσιμος για Windows, macOS, Android και iOS. Τον Οκτώβριο του 2014 εισήχθη δοκιμαστική (beta) έκδοση για Linux.
Η Yandex αντιμετωπίζει τον ανταγωνισμό αναζήτησης ιστού στη Ρωσία από τη μηχανή αναζήτησης της Google. Το Google Chrome, το δημοφιλέστερο πρόγραμμα περιήγησης ιστού της Ρωσίας, χρησιμοποιεί την Αναζήτηση Google ως προεπιλεγμένη μηχανή αναζήτησης. Τον Ιούνιο του 2012, ο Mozilla Firefox, ο τρίτος δημοφιλέστερος φυλλομετρητής στον κόσμο, υπέγραψε συμφωνία για να αντικαταστήσει την προεπιλεγμένη μηχανή αναζήτησης Yandex Search με τη μηχανή αναζήτησης της Google. Δεδομένου ότι το "Smartbox" του προγράμματος περιήγησης της Yandex χρησιμοποιεί τη μηχανή αναζήτησης της Yandex ως προεπιλεγμένη, ο φυλλομετρητής θα βοηθήσει τη Yandex να ανταγωνιστεί το μερίδιο της σχετικής αγοράς στη Ρωσία.
Εξωτερικοί σύνδεσμοι
Κατηγορία:Yandex Κατηγορία:Φυλλομετρητές
Ταϊλανδική γλώσσα
Η ταϊλανδική γλώσσα, γνωστή και ως τάι ή σιαμέζικη, είναι η εθνική και επίσημη γλώσσα της Ταϊλάνδης. Επομένως, είναι μητρική γλώσσα των Ταϊλανδών αλλά και της μεγάλης πλειονότητας Ταϊλανδών Κινέζων. Είναι τμήμα της ομάδας τάι της οικογένειας Τάι-Καντάι γλωσσών. Πάνω από τις μισές λέξεις προέρχονται από τη Πάλι, τα σανσκριτικά και τα παλιά Χμερ. Είναι τονική και αναλυτική γλώσσα.
Τα ταϊλανδικά είναι η μητρική γλώσσα περισσότερων από 20 εκατομμύρια κατοίκων (2000). Τα πρότυπα ταϊλανδικά βασίζονται στην γλώσσα των μορφωμένων τάξεων της Μπανγκόκ. Πέρα από τα ταϊλανδικά, στην Ταϊλάνδη ομιλούνται και άλλες ταϊλανδικές γλώσσες. Αν και γλωσσολόγοι συνήθως ταξινομούν αυτά τα ιδιώματα ως συγγενικές, αλλά ξεχωριστές γλώσσες, ενώ όσοι τα μιλούν τα θεωρούν τοπικές διαλέκτους ή παραλλαγές της «ίδιας» γλώσσας ή «διαφορετικού είδους ταϊλανδικά». Τα ταϊλανδικά είναι αμοιβαία κατανοητά με τα λαοτινά, τη γλώσσα του Λάος. Οι δύο γλώσσες γράφονται με ελαφρώς διαφορετικές γραφές αλλά είναι γλωσσολογικά όμοιες.
Τα ταϊλανδικά χρησιμοποιούν το ταϊλανδικό αλφάβητο, το οποίο προέρχεται από τη γραφή Βράχμι.
Παραπομπές
κατηγορία:Τάι-Καντάι γλώσσες Κατηγορία:Γλώσσες της Ταϊλάνδης
Τζένιφερ Ρας
Πρώτα χρόνια
Η Ρας γεννήθηκε με το όνομα Χάιντι Στερν (Heidi Stern) στην Αστόρια της Νέας Υόρκης, είναι εβραϊκής καταγωγής και έχει δύο μεγαλύτερους αδελφούς. Ο πατέρας της, ο Μωρίς Στερν, είναι τενόρος της όπερας, καθηγητής της φωνητικής, αλλά και γλύπτης. Χώρισε με τη μητέρα της Ρας, η οποία έμεινε αρχικώς με τη μητέρα της και από την ηλικία των 5 ετών με τον πατέρα της και τη δεύτερη σύζυγό του στο Μανχάταν. Η Ρας σπούδασε βιολί στην περίφημη Σχολή Τζουλιάρντ, ενώ έμαθε και πιάνο, ωστόσο προτιμούσε να παίζει κιθάρα στο σπίτι. Σε ηλικία 9 ετών εγκαταστάθηκε με την οικογένεια Στερν στη Γερμανία, επιστρέφοντας στις ΗΠΑ ως έφηβη πλέον. Επίσης έζησε για λίγο καιρό στο Σιάτλ, όταν ο πατέρας της ήταν καθηγητής της φωνητικής στο Πανεπιστήμιο της Ουάσινγκτον.
Σταδιοδρομία
Το πρώτο άλμπουμ της Ρας, με το αρχικό της ονοματεπώνυμο ως τίτλο (Heidi Stern) κυκλοφόρησε τοπικά στο Σιάτλ το 1979. Τότε γνώρισε εκεί τον τραγουδοποιό και μουσικό παραγωγό Τζην Μακντάνιελς και ηχογράφησε για λογαριασμό του μερικά demos στο Λος Άντζελες. Το 1982 η τραγουδίστρια εγκαταστάθηκε στο Βίζμπαντεν της Γερμανίας, όπου ο πατέρας της τραγουδούσε στην όπερα. Παρά το ότι η Ρας δεν είχε γερμανική καταγωγή, είχε μάθει και λίγα γερμανικά από τα παιδικά της χρόνια στη Γερμανία και μπορούσε να συνεννοηθεί και στη χώρα αυτή.
Σημείωσε διεθνή επιτυχία εκτός Αμερικής με τραγούδια όπως τα «Ring of Ice», «Madonna's Eyes», «Flames of Paradise» (ντουέτο με τον Έλτον Τζον), «25 Lovers», «Till I Loved You» (ντουέτο με τον Πλάθιντο Ντομίνγκο), «Heart Over Mind», «Who Wants to Live Forever» (ντουέτο με τον Μπράιαν Μέι) και «Amigos Para Siempre» (ντουέτο με τον Χοσέ Καρρέρας). thumb|right|Η Τζένιφερ Ρας το 1984.
Η Ρας αφιέρωσε το πρώτο της άλμπουμ στη μνήμη της μητέρας της («In Memory of Barbara»), η οποία είχε πεθάνει από καρκίνο. Οι μεγαλύτεροι αδελφοί της έγιναν και αυτοί μουσικοί. Η Ρας (όπως απεκάλυψε το 2010) υιοθέτησε το καλλιτεχνικό της ψευδώνυμο μετά από προτροπή της πρώτης της δισκογραφικής εταιρείας, της «CBS Songs». Στις αρχές της σταδιοδρομίας της, επιθυμούσε να επικεντρωθεί μόνο στη συγγραφή τραγουδιών και όχι στην ερμηνεία. Αυτό άλλαξε κυρίως με το τραγούδι «The Power of Love» του 1984, από το πρώτο της LP στη συγγραφή του οποίου συμμετείχε. Αυτό κυκλοφόρησε ως σινγκλ και έγινε το κορυφαίο σε πωλήσεις για το 1985 στο Ηνωμένο Βασίλειο και τεράστια επιτυχία διεθνώς. Μάλιστα καταγράφηκε στο Βιβλίο Γκίνες ως «το single γυναίκας σόλο καλλιτέχνιδας με τις μεγαλύτερες πωλήσεις στην ιστορία της βρετανικής μουσικής βιομηχανίας», ρεκόρ που διατήρησε επί επταετία και το έχασε από το «I Will Always Love You» της Γουίτνεϊ Χιούστον το 1992.
Το τραγούδι υπήρξε νούμερο 1 σε κατάταξη και πωλήσεις για πάνω από δύο μήνες στην Αυστραλία, στη Νότια Αφρική και πολλές ευρωπαϊκές χώρες. Αρχικά, ωστόσο, η εταιρεία CBS δεν δεχόταν να το κυκλοφορήσει και στη Βόρεια Αμερική, διότι είχε τη διαίσθηση ότι ο δίσκος ήταν υπερβολικά ευρωπαϊκός στο ύφος της μουσικής. Τελικώς, κυκλοφόρησε τον Ιανουάριο του 1986 στις ΗΠΑ και στον Καναδά, αλλά ενώ στον Καναδά έφτασε επίσης νούμερο 1, αντιθέτως στις ΗΠΑ το «The Power of Love» δεν γνώρισε ιδιαίτερη απήχηση ως χιτ και έφτασε μόλις έως το νούμερο 57 στο Billboard Hot 100. Χρειάστηκε να ηχογραφηθεί και από άλλους καλλιτέχνες στη συνέχεια, ώσπου τελικώς με τη φωνή της Σελίν Ντιόν να γίνει επιτυχία και στις ΗΠΑ.
Την δεκαετία του 1990 κυκλοφόρησε 4 άλμπουμ, με το τελευταίο να είναι τα «Κλασικά» της (Classics, 1998), που περιείχε και νέα τραγούδια, ενώ οι μεγαλύτερες επιτυχίες της ήταν ηχογραφημένες με τη Φιλαρμονική της Ουγγαρίας. Μετά αποσύρθηκε για χρόνια στη γενέτειρά της, τη Νέα Υόρκη, αφιερώνοντας τον χρόνο της στην κόρη της, που γεννήθηκε το 1993. Μια σειρά από συλλογές των επιτυχιών της ακολούθησε την πρώτη δεκαετία του επόμενου αιώνα. Σε αυτόν, αξιοσημείωτα ήταν τα άλμπουμ Stronghold – The Collector's Hit Box (Αύγουστος 2007) και Now Is the Hour (2010). and on March 8, 2010 in the UK.
Από τον Ιούνιο μέχρι τον Οκτώβριο του 2015 η Ρας βρισκόταν στη Νότια Αφρική, όπου ηχογράφησε και πραγματοποίησε πολλές εμφανίσεις στην τηλεόραση και στο ραδιόφωνο. Συνεχίζει να γράφει και να συνεργάζεται σε τραγούδια για άλλους καλλιτέχνες και την ίδια.
Γουλιέλμος Χριστόφορος της Έσσης-Χόμπουργκ
Ο Γουλιέλμος Χριστόφορος, γερμ. Wilhelm Christoph (13 Νοεμβρίου 1625 - 27 Αυγούστου 1681) από τον Οίκο της Έσσης-Ντάρμστατ ήταν λαντγράβος της Έσσης-Χόμπουργκ (1648-1669)΄.
Βιογραφία
Το 1638 απεβίωσε ο πατέρας του και τον διαδέχθηκε ο πρωτότοκος Λουδοβίκος Φίλιππος, ο οποίος όμως απεβίωσε το 1643. Έτσι τον διαδέχθηκε ο Γουλιέλμος Χριστόφορος· ήταν 18 ετών και η μητέρα του τον κηδεμόνευσε ως τα 23 έτη του. Το 1669 πούλησε στον μικρότερο αδελφό του Φρειδερίκο Β΄ το λαντγραβάτο, εκτός από το Μπίνγκενχαϊμ, που το κράτησε παραμένοντας λαντγράβος του. Απεβίωσε το 1681 στο Μπίνγκενχαϊμ σε ηλικία 56 ετών.
Οικογένεια
Νυμφεύτηκε πρώτα το 1650 τη Σοφία-Ελεονώρα, κόρη του εξαδέλφου του Γεωργίου Β΄, λαντγράβου της Έσσης-Ντάρμστατ και είχε τέκνα :
Το 1663 απεβίωσε η Σοφία-Ελεονόρα κατά τον τοκετό του 12ου (θνησιγενούς) τέκνου της.
Το 1665 ο Γουλιέλμος-Χριστόφορος έκανε δεύτερο γάμο με την Άννα-Ελισάβετ των Ασκάνια, κόρη του Αυγούστου δούκα της Σαξονίας-Λάουενμπουργκ, την οποία προ του γάμου είχε δει μόνο σε πορτρέτο, ώστε διαπίστωσε μόλις τη μέρα του γάμου ότι είχε σωματική δυσμορφία (βαριά κύφωση) που επηρέαζε την ικανότητα να τεκνοποιήσει. Πολύ σύντομα επιδίωξε το διαζύγιο, αρχικά ανεπιτυχώς, κάτι που τον ώθησε να συνάψει εξωσυζυγική σχέση με την κυρία της αυλής της συζύγου του, 17χρονης Άννας του Λύτσο. Όταν εκείνη έμεινε έγκυος, ο Γουλιέλμος Χριστόφορος την έκρυψε στο κάστρο Φίλιπσεκ. Όταν το έμαθε ο λαντγράβος του Ντάρμστατ Λουδοβίκος ΣΤ΄, που ήταν συγγενής της Άννας Ελισάβετ, αποφάσισε να αντιδράσει απαγάγοντας την Άννα του Λύτσο και κλείνοντάς την αρχικά στο κάστρο Μπίντενκοπφ και στη συνέχεια σε άγνωστο προορισμό, όπου χάθηκαν τα ίχνη αυτής και της κόρης που απέκτησε.
Κατόπιν της μακράς προσπάθειας του Γουλιέλμου-Χριστόφορου να διαζευχτεί, ακόμα και ενώπιον του ανωτάτου δικαστηρίου, τελικώς το 1672 η Άννα-Ελισάβετ συναίνεσε σε αυτό και έκτοτε αποσύρθηκε ως κόμισσα του Φίλιπσεκ στο ομώνυμο κάστρο, όπου και απεβίωσε το 1688 σε ηλικία 64 ετών.
Παραπομπές
Κατηγορία:Οίκος της Έσσης
Γεώργιος Χριστιανός της Έσσης-Χόμπουργκ
Ο Γεώργιος Χριστιανός, γερμ. Georg Christian (10 Δεκεμβρίου 1626 - 1 Αυγούστου 1677) από τον Οίκο της Έσσης-Ντάρμστατ ήταν λαντγράβος της Έσσης-Χόμπουργκ (1669-1671).
Βιογραφία
Γεννήθηκε στο Χόμπουργκ και ήταν ο δευτερότοκος γιος του Φρειδερίκου Α΄, λαντγράβου της Έσσης-Χόμπουργκ και της Μαργαρίτας-Ελισάβετ, κόρης του Χριστόφορου, κόμη του Λάινινγκεν-Βέστερμπουργκ.
Στρατιωτική σταδιοδρομία
Το 1639 απεβίωσε ο πατέρας του και ο Γεώργιος-Χριστιανός, που ήταν τότε 13 ετών, μεγάλωσε με τα αδέλφια του υπό την κηδεμονία της μητέρας του. Το 1648 εισήλθε στον ισπανικό στρατό και έγινε στρατηγός. Μετατράπηκε σε Καθολικό το 1651, ίσως από μία σχέση με μία Καθολική και έφυγε από το στρατό το 1653. Εισήλθε στον γαλλικό στρατό και έγινε αντιστράτηγος το 1656. Αντιπροσώπευσε τον καρδινάλιο Μαζαρέν στις εκλογές για τον Γερμανό βασιλιά το 1658 και στις διαπραγματεύσεις που οδήγησαν στη Συμμαχία του Ρήνου.
Περί το 1660 έζησε στην Αυλή του Γουλιέλμου δούκα της Σαξονίας-Βαϊμάρης. Εντάχθηκε στη Φρουτοφόρο Εταιρεία, γερμανική λογοτεχνική οργάνωση. Το 1665 εισήλθε στον ολλανδικό στρατό ως διοικητής, υπό τις διαταγές του Χριστόφορου Βερνάρδου του Γκάλεν. Με τη συμμαχία της Αγγλίας προσπάθησαν να πάρουν τον έλεγχο του Μπόρκουλο, αλλά η Γαλλία με το Βρανδεμβούργο τους απέτρεψαν.
Το 1669 στο Χάναου
Το 1669 ο Φρειδερίκος-Καζιμίρ, κόμης του Χάναου-Λίχτενμπεργκ είχε το μεγαλεπήβολο, αλλά και δαπανηρό σχέδιο να δημιουργήσει αποικία στην περιοχή του ποταμού Ορινόκου στη Νότιο Αμερική, εκμισθώνοντας έδαφος συνολική έκτασης περίπου 100.000 τ.χλμ. από τους Ολλανδούς. Ο Γεώργιος-Χριστιανός ήταν εκ των συμβούλων του. Η προσπάθεια ίδρυσης της αποικίας των "Ινδιών του Χάναου" (Hanauisch-Indien) έμεινε στα χαρτιά, αλλά δημιούργησε τεράστια χρέη και ο κόμης για να ανταποκριθεί, υποθήκευσε την κομητεία του στον δούκα της Λωρραίνης, έγινε καθολικός ελπίζοντας ότι θα εξασφαλίσει υποστήριξη και πώλησε το Ρόντχαϊμ στον Γεώργιο-Χριστιανό. Ο τελευταίος θα έπαιρνε και το Ντόρχαϊμ, πολύ σημαντικό για την οικονομία της κομητείας και θα γινόταν αντιβασιλιάς του Χάναου. Ο κόμης ήταν άτεκνος, αλλά είχε δύο ανιψιούς διαδόχους, των οποίων η μητέρα Άννα-Μαγδαληνή του Παλατινάτου, υποβοηθούμενη από τον αδελφό της Χριστιανό Β΄, έκανε πραξικόπημα και φυλάκισε τον Γεώργιο-Χριστιανό και τους άλλος συμβούλους του κόμη. Ο Λεοπόλδος Α΄ των Αψβούργων αποφάνθηκε να γίνει αντιβασιλιάς η Άννα-Μαγδαληνή, με δικαίωμα βέτο στις αποφάσεις του κόμη και να ελευθερωθεί ο Γεώργιος-Χριστιανός.
Λαντγράβος του Χόμπουργκ
Το 1669 αγόρασε την Έσση-Χόμπουργκ από τον μεγαλύτερο αδελφό του Γουλιέλμο-Χριστόφορο. Το 1671 την πούλησε στους πιστωτές του, τον Ιωάννη-Χριστιανό του Μπόινεμπουργκ και τον τραπεζίτη Γιόχαν Οξ από τη Φραγκφούρτη. Αυτοί το 1673 μεταπώλησαν το λαντγραβάτο στον Λουδοβίκο ΣΤ΄, λαντγράβο της Έσσης-Ντάρμστατ.
Οικογένεια
Νυμφεύτηκε το 1666 την Άννα-Αικατερίνη του Πόγκβιτς. Ο γάμος τους δεν πρέπει να ήταν ευτυχισμένος, διότι το 1668 ο Γεώργιος-Χριστιανός ήταν στο Χόμπουρκ, ενώ η σύζυγός του στη Βόρεια Γερμανία.
Αναφορές σε πηγές
Κατηγορία:Οίκος της Έσσης
Μαλαϊκή γλώσσα
Η μαλαϊκή γλώσσα είναι κύρια γλώσσα των αυστρονησιακών γλωσσών, η οποία ομιλείται στην Ινδονησία, τη Μαλαισία, το Μπρουνέι και τη Σιγκαπούρη. Ομιλείται από περίπου 290 εκατομμύρια ανθρώπους στην περιοχή του πορθμού της Μαλάκκα, στις ακτές της Μαλαϊκής χερσονήσου της Μαλαισίας, στην ανατολική ακτή της Σουμάτρας, και επίσης έχει καθιερωθεί ως τοπική γλώσσα στη δυτική ακτή του Σαράουακ και του δυτικού Καλιμαντάν στο Βόρνεο. Επίσης, είναι η γλώσσα του εμπορίου στις νότιες Φιλιππίνες.
Ως εθνική γλώσσα (Bahasa Kebangsaan) σε διαφορετικά κράτη, η μαλαϊκή γλώσσα έχει διάφορα επίσημα ονόματα. Στη Σιγκαπούρη και στο Μπρουνέι αποκαλείται Bahasa Melayu, στη Μαλαισία αποκαλείται Bahasa Malaysia (μαλαισιανή γλώσσα) και στην Ινδονησία Bahasa Indonesia (ινδονησιακή γλώσσα) και χαρακτηρίζεται ως Bahasa Persatuan/ Pemersatu (ενοποιητική γλώσσα ή lingua franca). Η Ινδονησία και το Μπρουνέι έχουν τη δικιά τους προτυποποιημένη μορφή, ενώ η Μαλαισία και η Σιγκαπούρη χρησιμοποιούν την ίδια.
Παραπομπές
κατηγορία:Αυστρονησιακές γλώσσες κατηγορία:Γλώσσες της Ινδονησίας κατηγορία:Γλώσσες της Μαλαισίας‎ Κατηγορία:Γλώσσες της Σιγκαπούρης
Φρειδερίκος Γ΄ της Έσσης-Χόμπουργκ
Ο Φρειδερίκος Γ΄, γερμ. Friedrich III (19 Μαΐου 1673 - 8 Ιουνίου 1746) από τον Οίκο της Έσσης-Ντάρμστατ ήταν λαντγράβος του Χόμπουργκ (1708-1746).
Βιογραφία
Ο Φρειδερίκος Ιάκωβος γεννήθηκε στο Κελν και ήταν ο πρωτότοκος γιος του Φρειδερίκου Β΄, λαντγράβου της Έσσης-Χόμπουργκ και της Λουίζας-Ελισάβετ των Κέττλερ, κόρης του Ιακώβου δούκα της Κουρλάνδης.
Έλαβε ενδελεχή εκπαίδευση στην πολιτιστικά και πνευματικά προοδευτική Αυλή του Βερολίνου, όπου ο πατέρας του υπηρετούσε ως διοικητής στο στρατό του Βρανδεμβούργου. Από το 1687 έγινε μέλος της Ιπποτικής Ακαδημίας της Βυρτεμβέργης. Το 1690 ήταν λοχαγός στον Ολλανδικό Στρατό και δύο έτη μετά συνταγματάρχης του Ιππικού. Προήχθη σε ταξίαρχο (1701), υποστράτηγο (1704) και μετά τη μάχη του Χέχστετ (1704) σε αντιστράτηγο. Το 1708 απεβίωσε ο πατέρας του και τον διαδέχθηκε. Έμεινε στον ολλανδικό Στρατό ως την ειρήνη της Ουτρέχτης (1713) και έπειτα επέστρεψε στο Χόμπουργκ, όπου ανέλαβε τη διακυβέρνηση.
Όσο ήταν στην Ολλανδία δεν μπορούσε να κάνει πολλά για το Χόμπουργκ. Το 1721 ίδρυσε το ορφανοτροφείο Ίδρυμα του Λαντγραβάτου. Τα αρχεία του ορφανοτροφείου μεταφέρθηκαν στα Αρχεία της πόλης του Μπαντ Χόμπουργκ το 2010. Η ανεκτική θρησκευτική του πολιτική επέτρεψε στο Χόμπουργκ την έκδοση του βιβλίου Ένας θρησκευτικός ανθόκηπος ή το γενικό βιβλίο ύμνων από τον Κρίστοφ Συτς.
Το δημόσιο χρέος αυξήθηκε υπερβολικά και ο βασιλιάς της Γερμανίας έθεσε επιτροπή χρέους. Αυτή τον πίεσε να αναλάβει υπηρεσία πάλι στην Ολλανδία το 1738. Έτσι έγινε κυβερνήτης της Λιέγης και από το 1741 της Μπρέντα. Το 1742 προήχθη σε στρατηγό του ιππικού.
Απεβίωσε το 1746 ως κυβερνήτης του 'ς-Χέρτογκενμπος και τάφηκε στην κρύπτη του κάστρου του Χόμπουργκ. Ένα έτος πριν είχε αποβιώσει ο τελευταίος γιος του, έτσι τον διαδέχθηκε ο ανιψιός του Φρειδερίκος Δ΄.
Οικογένεια
Νυμφεύτηκε το 1700 την Ελισάβετ-Δωροθέα, κόρη του Λουδοβίκου ΣΤ΄ λαντγράβου της Έσσης-Ντάρμστατ και είχε τέκνα:
Το 1721 απεβίωσε η Ελισάβετ-Δωροθέα και ο Φρειδερίκος Γ΄ έκανε δεύτερο γάμο με τη Χριστιανή-Καρλόττα, κόρη του Φρειδερίκου-Λουδοβίκου κόμη του Νάσσαου-Ότβαϊλερ. Δεν απέκτησαν απογόνους.
Βιβλιογραφικές αναφορές
Κατηγορία:Γερμανοί ευγενείς
Άαρον Ράμσεϊ
Ο  Άαρον Ράμσεϊ (σωστή προφορά: Άαρον Ράμζι) (Aaron Ramsey, 26 Δεκεμβρίου 1990) είναι Ουαλός ποδοσφαιριστής που αγωνίζεται ως μέσος στη Ρέιντζερς Γλασκόβης, δανεικός από τη Γιουβέντους και στην Εθνική Ουαλίας.
Σε συλλόγους
Η επαγγελματική του καριέρα ξεκίνησε το 2006 από την Κάρντιφ Σίτι. Από το 2008 έως το 2019 αγωνιζόταν στην Άρσεναλ, με την οποία κέρδισε τρία Κύπελλα Αγγλίας και τρία Κομιούνιτι Σιλντ. Επίσης, αναδείχθηκε καλύτερος παίκτης της Άρσεναλ για τη σεζόν 2013-2014. Από τον Ιούλιο του 2019 είναι παίκτης της Γιουβέντους. Δόθηκε δανεικός στην Ρέιντζερς το 2021 και έφτασε μέχρι τον τελικό του europa league.
Σε εθνικές ομάδες
Στην Εθνική Ουαλίας παίζει από το 2008. Ήταν αρχηγός της ομάδας στο Euro του 2016, όπου αναδείχθηκε στην καλύτερη ενδεκάδα της διοργάνωσης.
Επιπλέον, έχει συμμετάσχει στους Ολυμπιακούς Αγώνες του 2012 με την ομάδα της Μεγάλης Βρετανίας.
Φίλιππος Γ΄ της Έσσης-Μπούτσμπαχ
Ο Φίλιππος Γ (Philipp III. von Hessen-Butzbach, 26 Δεκεμβρίου 1581 - 28 Απριλίου 1643) από τον Οίκο της Έσσης-Ντάρμστατ ήταν λάνγκραβος της Έσσης-Μπούτσμπαχ.
Βιογραφία
Ήταν ο δευτερότοκος γιος του Γεωργίου Α΄ λαντγκράβου της Έσσης-Ντάρμστατ και της Μαγδαληνής, κόρης του Μπέρνχαρτ Η΄ κόμη του Λίππε.
Το 1596 απεβίωσε ο πατέρας του· στην Έσση-Ντάρμστατ ίσχυε η αρχή του πρωτότοκου, δηλ. ο πρωτότοκος έπαιρνε την ιδιοκτησία και οι υπόλοιποι αδελφοί ένα ποσό ή, αν δεν υπήρχαν χρήματα, μία μικρότερη περιοχή χωρίς κυριαρχία σε αυτήν. Τους επιτρεπόταν η χρήση του τίτλου λάντγκραβος, αλλά η κυριαρχία έμενε στον πρωτότοκο. Έτσι ο Λουδοβίκος Ε΄ έλαβε το μεγαλύτερο μέρος, ο Φίλιππος το Μπούτσμπαχ και ο μικρότερος Φρειδερίκος Α΄ το Χόμπουρκ.
Το λαντγκραβιάτο του ήταν η πόλη του Μπούτσμπαχ και μερικά κοντινά χωριά. Κατά τον Τριακονταετή Πόλεμο ο κόμης του Ζολμς-Μπράουνφελς έπεσε στη δυσμένεια του Γερμανού βασιλιά, ο οποίος έδωσε το 1/4 της κομητείας στον Φίλιππο Γ΄. Το 1639 προστέθηκε το Ίττερ και το κάστρο του Βελ με τα χωριά του. Το εισόδημά του έφτανε τα 24.000 γκουίλντερς.
Ο Φίλιππος Γ΄ ήταν μορφωμένος και ταξιδεμένος· μιλούσε 8 γλώσσες, ήταν μαθηματικός και συγκρότησε αξιόλογη βιβλιοθήκη. Έκτισε ένα αστεροσκοπείο στο κάστρο Μπούτσμπαχ και έφτιαξε μερικά αστρονομικά όργανα. Το 1618 διόρισε τον Ροδοσταυρίτη γιατρό Ντάνιελ Μέγκλινκ (Θεόφιλο Σβήγκχαρτ) ως μαθηματικό και αστρονόμο της Αυλής του. Ο Μέγκλινκ τον έφερε σε επαφή με τον καθηγητή αστρονομίας Βίλχελμ Σίκαρτ, που είχε εφεύρει μία υπολογιστική μηχανή το 1623. Ο Φίλιππος Γ΄ αλληλογραφούσε με τον Γαλιλαίο και τον Κέπλερ. Ταξίδεψε στην Ιταλία το 1602 και 1607, όπου συνάντησε τον κατά 27 έτη μεγαλύτερό του Γαλιλαίο. Ο Κέπλερ επισκέφθηκε το Μπούτσμπαχ το 1621 και 1627 και οι δύο τους παρατήρησαν το μέγεθος των ηλιακών κηλίδων. Το 1624 Ο Φίλιππος Γ΄ τύπωσε το έργο του Κέπλερ Λογαριθμική χιλιάς.
Επέκτεινε το κάστρο του και το περιτριγύρισε με έναν ευχάριστο κήπο και δενδρόκηπο, που δεν σώζονται πια. Το πιο μεγάλο ενδιαφέρον του κήπου ήταν το πλανητικό αναβρυτήριο. Από τα σχέδια που σώθηκαν, μαζί με μία ζωγραφιά του, κατασκευάστηκε στην εποχή μας ένα μοντέλο.
Ο φυσιοθεραπευτής του Γιόχαν Σρέντερ του σύστησε μία θεραπεία εφίδρωσης στα Λουτρά Έμς. Το 1643 από απροσεξία του κουρέα που την εφάρμοζε, πήρε φωτιά το οινόπνευμα και ο Φίλιππος Γ΄ υπέφερε από εγκαύματα, ώσπου σύντομα απεβίωσε. Ήταν άτεκνος και το Μπούτσμπαχ επανενώθηκε με το Ντάρμστατ. Η χήρα του έμεινα στο κάστρο όσο ζούσε.
Οικογένεια
Το 1632 ο Φίλιππος Γ΄ έκανε δεύτερο γάμο με τη Χριστίνα-Σοφία της Ανατολικής Φρισίας. Δεν απέκτησε απογόνους από τους γάμους του.
Μαξ Τσίλτον
Ο Μαξ Τσίλτον(πλήρες ονοματεπώνυμο Μαξιμίλιαν - Αλεξάντερ Τσίλτον)(γεν. στο Ριγκέιτ της επαρχίας Σούρεϊ στις 21 Απριλίου του 1991) είναι Βρετανός οδηγός αγώνων απ' την Αγγλία. Το ντεμπούτο του στη Φόρμουλα 1 το έκανε το 2013 ομάδα Marussia. Συνολικά έλαβε μέρος σε 21 Γκραν Πρι. Στα 25 απ' αυτά είχε δει την καρό σημαία του τερματισμού και το 1ο Γκραν Πρι στο οποίο εγκατέλειψε ήταν το Καναδικό Γκραν Πρι του 2104. Δυστυχώς η καριέρα του Τσίλτον στη Φόρμουλα 1 έληξε οριστικά το έτος εκείνο επειδή η Marussia δεν έλαβε καθόλου μέρος στα 3 τελευταία Γκραν Πρι του συγκεκριμένου Πρωταθλήματος λόγω των πολύ σοβαρών οικονομικών προβλημάτων τα οποία αντιμετώπιζε και μετά το τέλος του ανακοινώθηκε πως το 2015 θα κατέβαινε με το όνομα Manor και νέα διοίκηση η οποία έβαλε στα μονοθέσια το Βρετανό Γουίλ Στίβενς και τον 🇮🇩Ινδονήσιο Ρίο Χαριάντο, πράγμα το οποίο είχε ως αποτέλεσμα να μείνει χωρίς θέση οδηγού.
Τσίλτον Μαξ
Πύλα Μεσσηνίας
Η Πύλα είναι οικισμός κοντά στην Πύλο και υπάγεται διοικητικά στον Δήμο Πύλου - Νέστορος, του Νομού Μεσσηνίας.
Ιστορία
Το χωριό έχει μακρόχρονη ιστορία που ακολουθεί την ιστορία της Μεσσηνίας, της Μεθώνης και της ευρύτερης περιοχής της Πυλίας. Η περιοχή του οικισμού, κατά την αρχαιότητα, ήταν τμήμα του βασιλείου του Νέστορα, της αρχαίας Πύλου.
Β΄ Ενετοκρατία
Την εποχή της Β΄ Ενετοκρατίας ονομαζόταν ως η Πύλα (Pila ή Pilla, olim Pylus). Ο οικισμός αναφέρεται επίσης σε διάφορες απογραφές των Βενετών Προνοητών της Γαληνοτάτης Δημοκρατίας της Βενετίας, οι οποίες έγιναν στο χρονικό διάστημα της τριακονταετίας (1683/84-1715), κατά την οποία οι Βενετοί κατείχαν την Πελοπόννησο, μέσω της κτήσης τους (Stato da Mar), η οποία είναι γνωστή και ως Βασίλειο του Μορέως (1688-1715). Το χωριό Πύλα (Pila), ανήκε, το 1689, στην επαρχία του Ναβαρίνου (Territorio di Navarin), η οποία ήταν μια από τις 4 επαρχίες, στις οποίες χωριζόταν τότε το διαμέρισμα της Μεθώνης (επαρχία Φαναριού, επαρχία Αρκαδιάς, επαρχία Ναβαρίνου και επαρχία Μεθώνης). Με βάση την ενετική απογραφή Corner του 1689, το χωριό είχε 45 κατοίκους.
Β’ Τουρκοκρατία
Μετά το 1715, όταν οι Τούρκοι έδιωξαν τους Ενετούς από τον Μωριά και ξαναγύρισαν, μετονόμασαν τη Βαρωνία της Μεθώνης σε Βιλαέτι της Αρκαδιάς. Κατά την περίοδο που η ευρύτερη περιοχή της Πυλίας τελούσε υπό τη β’ οθωμανική κατοχή (1715-1821), το χωριό της Πύλας υπάγονταν στον Καζά Ναβαρίνου σύμφωνα και με την έκδοση της Αμερικανικής Σχολής Κλασικών Σπουδών στην Αθήνα με τίτλο A Historical and Economic Geography of Ottoman Greece: The Southwestern Morea in the 18th Century, αφού μετά την ανακατάληψη των περιοχών του Μωριά από τους Τούρκους, η περιοχή του Ναβαρίνου, δηλαδή της Πυλίας, αποτέλεσε ένα ακόμα τμήμα της οθωμανικής (defter) κτηματογράφησης. Η περιοχή της Πύλας αναφερόταν στα οθωμανικά τουρκικά ως Pile.
Διοικητική ιστορία
Η Πύλα προσαρτήθηκε αρχικά, το 1835, στον παλαιό Δήμο Πύλου ή Δήμο Πυλίων, όπως αναφερόταν τότε, με έδρα την σημερινή Πύλο ή το Νιόκαστρον ή Νεόκαστρον, όπως αναφερόταν τότε, όπου και παρέμεινε ως το 1912, που ο δήμος καταργήθηκε. Το χωριό αναφέρεται, το 1853, επίσης σαν Πύλα στον β΄ τόμο των «Ελληνικών» του Ιάκωβου Ρίζου Ραγκαβή, ως οικισμός του Δήμου Πύλου της Επαρχίας Πυλίας με πληθυσμό 171 κατοίκων, με βάση την απογραφή του 1851. Έδρα του Δήμου Πύλου τότε, βάση της ίδιας πηγής, ήταν η κωμόπολη της Πύλου, (Νεόκαστρον) και Καλύβια. Το 1912 η Πύλα προσαρτάται στην Κοινότητα Πύλου, με έδρα την Πύλο. Το 1928 η Πύλα αποσπάται από την Κοινότητα Πύλου και ορίζεται ως έδρα της Κοινότητας Πύλας, στην οποία προσαρτάται και ο οικισμός Μπαλοδημέϊκα, του οποίου η ονομασία, το 1940, διορθώνεται σε Μπαλοδημαίικα. Το χωριό παρέμεινε ως οικισμός και έδρα της Κοινότητας Πύλας, από το 1933 ως το 1997, όταν τότε, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», η Πύλα και τα Μπαλοδημαίικα υπήχθησαν στον κατηργημένο Δήμο Πύλου, ως το 2010. Από το 2011, μετά τις νέες αλλαγές του σχεδίου «Καλλικράτης» η Πύλα ανήκει πλέον στον νέο Δήμο Πύλου - Νέστορος. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Κορώνης, Μεθώνης, Παπαφλέσσα, Πύλου, Νέστορος και Χιλιοχωρίων. Η Πύλα σήμερα είναι έδρα της Τοπικής Κοινότητας της Πύλας του Δήμου Πύλου-Νέστορος, στην οποία υπάγονται και τα Μπαλοδημαίικα.
Κάτοικοι
Ο οικισμός, με βάση την απογραφή του 2011, έχει 121 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες.
Κτίρια–εκδηλώσεις
Εκτός από τα παραδοσιακά σπίτια και το παλαιό δημοτικό σχολείο, το οποίο ανακαινίσθηκε το 2017 και χρησιμοποιείται για διάφορες πολιτιστικές δραστηριότητες, υπάρχει η εκκλησία του χωριού, ο  Ιερός Ναός Κοιμήσεως της Θεοτόκου, ο οποίος υπάγεται στην Ιερά Μητρόπολη Μεσσηνίας και εορτάζει τον Δεκαπενταύγουστο. Στο χωριό πραγματοποιεί επίσης διάφορες εκδηλώσεις και πολιτιστικά δρώμενα ο Πολιτιστικός Σύλλογος Πύλας «Η Κοίμηση της Θεοτόκου».
Λουδοβίκος Γκρούνο της Έσσης-Χόμπουργκ
Βιογραφία
Ο Λουδοβίκος Ιωάννης Γουλιέλμος Γκρούνο ήταν ο πρωτότοκος γιος του Φρειδερίκου Γ΄, λαντγράβου της Έσσης-Χόμπουργκ και της Ελισάβετ Δωροθέας, κόρης του Λουδοβίκου ΣΤ΄, λαντγράβου της Έσσης-Ντάρμστατ.
Σπούδασε στo Πανεπιστήμιο του Γκίσεν και το 1723 ο πατέρας του τον έστειλε στη Ρωσία. Έγινε υποστράτηγος στη Ρίγα και διοικητής του Συντάγματος Νάρβα. Ήλπισε να διαδεχθεί τον μεγάλο θείο του Φερδινάνδο Κέττλερ, δούκα της Κουρλάνδης, αλλά αυτό δεν έγινε. Η Άννα των Ρομανόφ, αυτοκράτειρα της Ρωσίας τον μετακίνησε στην Αγία Πετρούπολη, όπου προήχθη σε αντιστράτηγο και διοικητή της φρουράς της πόλης.
Οδήγησε μια εκστρατεία εναντίον των Τατάρων του Καυκάσου με επιτυχία το 1732 και ξανά το 1734-35, όπως και εναντίον των Τούρκων το 1736-37 υπό τις διαταγές του φον Μύνιχ. Αμείφθηκε με τον βαθμό του αρχιστρατήγου και διορίστηκε κυβερνήτης του Άστραχαν και των περσικών επαρχιών της Ρωσίας. Η Άννα απεβίωσε το 1740 και από το 1741 τσαρίνα ήταν η εξαδέλφη της Ελισάβετ των Ρομανόφ, με την οποία επίσης είχε καλές σχέσεις. Τον έκανε γενικό διοικητή του στρατού και του έδωσε μία οικία στη Μόσχα και μία ιδιοκτησία στη Λιβονία.
Σε ένα ταξίδι προς το Βερολίνο το 1745 ασθένησε και απεβίωσε σε ηλικία 40 ετών. Τάφηκε στην οικογενειακή κρύπτη στο κάστρο Χόμπουργκ. Ο πατέρας του ετελεύτησε το επόμενο έτος και μια και ο άλλος γιος του είχε προαποβιώσει από το 1728 στα 22 του έτη, τον κληρονόμησε ο ανιψιός του Φρειδερίκος Δ΄.
Οικογένεια
Νυμφεύτηκε το 1738 την Αναστασία Τρουμπέτσκαγια, κόρη του στρατάρχη Ιβάν Τρουμπετσκόι και εξαδέλφη του Νικίτα Τρουμπετσκόι, υπουργού εξωτερικών της Ρωσίας και χήρα του Δημητρίου Καντεμίρ, πρίγκιπα (βοεβόδα) της Μολδαβίας. Δεν απέκτησαν τέκνα.
Παραπομπές
Κατηγορία:Ρώσοι στρατιωτικοί
Kick-Ass (ταινία)
Το Kick-Ass είναι μία Αμερικανό-Βρετανική ταινία μαύρης κωμωδίας με υπερήρωες, του 2010, σε σκηνοθεσία Μάθιου Βον. Το σενάριο γράφτηκε από τον Βον και την Τζέιν Γκόλντμαν, το οποίο είναι βασισμένο στο ομώνυμο κόμικ της Marvel των Μαρκ Μίλαρ και Τζον Ρομίτα Τζ.. Στην παραγωγή της ταινίας συμμετείχε τόσο ο Βον όσο και Μπραντ Πιτ. Πρωταγωνιστούν οι Άαρον Τζόνσον, Μαρκ Στρονγκ, Κρίστοφερ Μιντς-Πλας, Κλόι Γκρέις Μορέτζ και Νίκολας Κέιτζ. Η ταινία αφηγείται την ιστορία ενός συνηθισμένου έφηβου, ο οποίος προσπαθεί να γίνει υπερήρωας.
Η ταινία κυκλοφόρησε στις 25 Μαρτίου 2010 στο Ηνωμένο Βασίλειο και στις 16 Απριλίου του ίδιου έτους στις Ηνωμένες Πολιτείες. Πέρα από κάποιες κριτικές που δέχτηκε για τις σκηνές αθυροστομίας και βίας, που γίνονται από παιδί, η ταινία κατά τ' άλλα απέσπασε θετικές κριτικές, τόσο από το κοινό όσο κι από τους κριτικούς. Το 2011, κέρδισε και βραβείο Empire Καλύτερης Βρετανικής Ταινίας. Το 2013, κυκλοφόρησε και συνέχεια της ταινίας, σε σενάριο και σκηνοθεσία Τζεφ Γουάντλο, με τους Τζόνσον, Μιντς-Πλας και Μορέτζ να ερμηνεύουν ξανά τους ίδιους ρόλους.
Εξωτερικοί σύνδεσμοι
Κατηγορία:Ταινίες του 2010 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Αμερικανικές κωμικές ταινίες δράσης Κατηγορία:Αμερικανικές ταινίες μαύρης κωμωδίας Κατηγορία:Βρετανικές ταινίες Κατηγορία:Βρετανικές ταινίες δράσης Κατηγορία:Βρετανικές ταινίες μαύρης κωμωδίας Κατηγορία:Ταινίες βασισμένες σε κόμικς της Marvel Κατηγορία:Ταινίες παραγωγής Lions Gate Entertainment Κατηγορία:Ταινίες παραγωγής Plan B Entertainment Κατηγορία:Ταινίες παραγωγής Universal Pictures Κατηγορία:Βρετανικές εφηβικές κωμικές ταινίες Κατηγορία:Αμερικανικές εφηβικές κωμικές ταινίες Κατηγορία:Αμερικανικές ταινίες με υπερήρωες Κατηγορία:Ταινίες με μουσική σύνθεση Χένρι Τζάκμαν
Ανγκαούρ
Η πρώτη εντόπιση του Ανγκαούρ, του Μπαμπελνταόμπ, του Κορόρ και του Πελελίου που καταγράφηκε από τους Δυτικούς ήταν από την ισπανική αποστολή του Ρούι Λόπεθ ντε Βιγιαλόμπος στο τέλος του Ιανουαρίου του 1543. Ονομάζονταν, σύμφωνα με το χάρτη ως Λος Αρεσίφες (Οι Ύφαλοι στα ισπανικά). Το Νοέμβριο και το Δεκέμβριο 1710 τα νησιά διερευνήθηκαν από την ισπανική ιεραποστολική αποστολή με αρχηγό τον Δήμαρχο του Σαργκέντο Φρανσίσκο Παντίγια στο πατάτσε Σαντίσιμα Τρινιδάδ. Δύο χρόνια αργότερα είχαν διερευνηθεί σε βάθος από την αποστολή του Ισπανικού αξιωματούχο Μπερνάρδο ντε Εγκόι.
Από το 1909 μέχρι το 1954 πραγματοποιήθηκε εξόρυξη φωσφόρου στο Ανγκαούρ, αρχικά από τους Γερμανούς, μετά από τους Ιάπωνες και τέλος από τους Αμερικανούς. Το Ανγκαούρ είναι το σημείο μιας μεγάλης μάχης του Β΄ Παγκοσμίου Πολέμου. Η Μάχη του Ανγκαούρ ήταν μέρος της μεγαλύτερης επιθετικής εκστρατείας γνωστή ως Επιχείρηση Φορέιτζερ που διήρκεσε από τον Ιούνιο έως τον Νοέμβριο του 1944. Πολλά αμερικανικά και ιαπωνικά υπολείμματα από την μάχη παραμένουν διάσπαρτα σε όλο το νησί. Το Ανγκαούρ είναι το μόνο μέρος στην Μικρονησία που έχει άγριους πιθήκους, οι οπόιοι κατάγονται από πιθήκους μακάκους που δραπέτευσαν κατά την περίοδο της γερμανικής κατοχής. Έτσι, επίσης ονομάζεται Νήσος των Μαϊμούδων.
Το Νησί Ανγκαούρ βρίσκεται νοτιοδυτικά του Πελελίου, και είναι μια δημοφιλής περιοχή για σέρφινγκ. Το Ανγκαούρ είναι προσβάσιμο με βάρκες και μικρά σκάφη. Το αεροδρόμιο της πόλης χρησιμεύει ως έδρα της Belau Air. Από το 1945 έως το 1978, η Αμερικανική ακτοφυλακή λειτουργούσε ένα σταθμό εκπομπής Λοράν, τον LORSTA Παλάου, ως μέρος του παγκόσμιου συστήματος πλοήγησης Λοράν. Η ανατολική πλευρά του νησιού είναι αμμώδης και βραχώδης, ενώ η δυτική πλευρά του νησιού έχει μια μικρή λιμνοθάλασσα με ένα μικρό αλιευτικό και μεταφορές λιμάνι.
Τα Ιαπωνικά ως επίσημη γλώσσα
Σύμφωνα με το κρατικό σύνταγμα του 1982, οι επίσημες γλώσσες του Ανγκαούρ είναι η γλώσσα Παλάου, τα αγγλικά και τα Ιαπωνικά. Είναι το μόνο μέρος στον κόσμο όπου τα Ιαπωνικά είναι μια επίσημη γλώσσα, καθώς δεν είναι η επίσημη, αλλά μάλλον η ντε φάκτο εθνική γλώσσα της Ιαπωνίας. Ωστόσο, τα αποτελέσματα της τελευταίας απογραφής δείχνουν ότι τον Απρίλιο του 2005, δεν υπήρχαν ούτε συνηθισμένοι ούτε νόμιμοι κάτοικοι στο Ανγκαούρ ηλικίας 5 ετών και άνω, οι οποίοι μιλούσαν Ιαπωνικά στο σπίτι. Κανένα πρόσωπο δεν δήλωσε Ιαπωνική εθνική καταγωγή στο Ανγκαούρ. Ένα άτομο που γεννήθηκε (αλλά προφανώς δεν κατοικεί) στο Ανγκαούρ αναφέρθηκε να μιλά τα Ιαπωνικά και τα Παλάου εξίσου συχνά στο σπίτι. Το 2012, μια μίνι απογραφή δείχνει 7 άτομα ηλικίας 10 ετών και άνω εγγράμματα σε άλλη γλώσσα εκτός από τα Παλάου και τα αγγλικά για στο Ανγκαούρ στο συνολικό πληθυσμό των 130 κατοίκων.
Εξωτερικοί σύνδεσμοι
Κατηγορία:Γεωγραφία του Παλάου
Γιάκομπους Γκάλους
Ο Γιάκομπους Γκάλους Καρνίολους ή Γιάκομπ(-ους) Χαντλ ή Γιάκομπ(-ους) Χεντλ ή Χαντλ Γιάκομπ (Jacobus Gallus Carniolus ή Jacob(-us) Handl ή Jacob(-us) Händl ή Handl Jacob, σλοβενικά: Jakob Petelin Kranjski, Ρίμπνιτσα ; 3 Ιουλίου 1550 – Πράγα 18 Ιουλίου 1551) ήταν Σλοβένος συνθέτης και οργανίστας της ύστερης Αναγέννησης. Θεωρείται από τους σημαντικότερους κεντροευρωπαίους συνθέτες της συγκεκριμένης περιόδου.
Βιογραφικά στοιχεία
Ο Γιάκομπους Γκάλους γεννήθηκε -πιθανότατα- στην πόλη Ρίμπνιτσα (Ribnica) της Ν. Σλοβενίας που, τότε, ονομαζόταν Ράιφνιτς (Reifnitz), το 1550. Ωστόσο, η σλοβενική λαϊκή παράδοση θέλει τη γενέτειρά του να βρίσκεται στην κοινότητα της Σεντβίσκα Γκόρα (Šentviška Gora) της Δ. Σλοβενίας. Όταν γεννήθηκε είχε το επώνυμο Petelin Kranjski αλλά, σύμφωνα με τη συνήθεια της εποχής, το εκλατίνισε σε Γκάλους. Άλλωστε, «petelin» σημαίνει «κόκορας» στα σλοβενικά, το ίδιο με το γερμανικό «handl» και το λατινικό «gallus». Ο ίδιος πρόσθετε συχνά το προσωνύμιο Καρνίολους (Carniolus) στο επίθετό του, αποτίοντας φόρο τιμής στην πατρίδα του Καρνιόλα, ιστορική περιοχή της Σλοβενίας.
Κατά πάσα πιθανότητα, εκπαιδεύτηκε στην Κιστερκιανή Μονή Στίτσνα (Stična) της Καρνιόλα. Έφυγε από την περιοχή, κάπου μεταξύ 1564 και 1566, ταξιδεύοντας πρώτα στη γειτονική Αυστρία και αργότερα στη Βοημία, τη Μοραβία και τη Σιλεσία. Για κάποιο διάστημα έζησε στο Αββαείο Μελκ των Βενεδικτίνων, στην Κάτω Αυστρία. Υπήρξε μέλος του παρεκκλησίου της Αυλής της Βιέννης, το 1574, και χοράρχης της Επισκοπής του Όλομουτς, μεταξύ 1579 (ή 1580) και 1585. Από το 1585 μέχρι τον θάνατό του εργάστηκε στην Πράγα ως οργανίστας στην εκκλησία του Αγίου Ιωάννη Μπαλουστράντε. Πέθανε στην πρωτεύουσα της Τσεχίας, το 1591.
Μουσική και μουσικολογικά στοιχεία
Το πιο αξιοσημείωτο έργο του είναι το εξαμερές Opus musicum (1587), συλλογή από 374 μοτέτα που, τελικά, κάλυπταν τις λειτουργικές ανάγκες ολόκληρου του εκκλησιαστικού έτους. Τα μοτέτα τυπώθηκαν στο τυπογραφείο της Πράγας «Jiří Nigrin» το οποίο δημοσίευσε, επίσης, 16 από τις 20 υπάρχουσες λειτουργίες του Γκάλους. Το μοτέτο O magnum mysterium προέρχεται από τον πρώτο τόμο (που τυπώθηκε το 1586), ο οποίος καλύπτει την περίοδο από την πρώτη Κυριακή της Νηστείας των Χριστουγέννων έως την ένατη Κυριακή προ του Πάσχα. Αυτό το 8φωνο μοτέτο δείχνει την επιρροή του βενετσιάνικου πολυχωρικού στυλ με τη χρήση της τεχνικής του coro spezzato.
Το, ευρέος φάσματος, εκλεκτικό ύφος του, συνδύαζε αρχαϊσμό και νεωτερισμό. Σπάνια χρησιμοποίησε την τεχνική του cantus firmus, προτιμώντας τον τότε μοντέρνο, βενετσιάνικο πολυχωρικό τρόπο, αλλά ήταν εξίσου γνώστης των παλαιοτέρων τεχνικών μίμησης. Μερικές από τις χρωματικές του υφές προδιέγραφαν τη δύση της τροπικότητας. Το 5φωνο Mysterium Mirabile εμπεριέχει χρωματικές δομές αντάξιες ενός Κάρλο Τζεζουάλντο. Η κατά λέξιν απεικόνιση (word painting) τεχνική του, ακολουθεί το στυλ του μαδριγαλίου, αλλά ήταν ικανός να γράψει το απλό Ecce quomodo moritur justus που, αργότερα, χρησιμοποίησε ο Χέντελ στον επικήδειο ύμνο του The ways of Zion do mourn.
Η κοσμική μουσική του, περίπου 100 μικρά κομμάτια, δημοσιεύθηκε στις συλλογές Harmoniae morales (Πράγα 1589, 1590) και Moralia (Νυρεμβέργη 1596). Μερικά από αυτά τα έργα ήταν μαδριγάλια στα λατινικά, κάτι ασυνήθιστο για τη συγκεκριμένη φόρμα (τα περισσότερα μαδριγάλια ήταν στα ιταλικά)· άλλα ήταν τραγούδια στα γερμανικά και άλλα, διάφορες συνθέσεις στα λατινικά.
Οι σημαντικότερες εκδόσεις έργων του Γκάλους, έχουν εκπονηθεί από τον Edo Škulj και έχουν δημοσιευθεί από το Ερευνητικό Κέντρο της Σλοβενικής Ακαδημίας Επιστημών και Τεχνών (ZRCSAZU). Ο συνθέτης έχει απεικονιστεί στην μπροστινή πλευρά του -τώρα παρωχημένου- τραπεζογραμματίου των 200 Σλοβενικών Δολαρίων (tolar) της Δημοκρατίας της Σλοβενίας.
Βιβλιογραφία
Κατηγορία:Σλοβένοι μουσικοί Κατηγορία:Οργανίστες Κατηγορία:Αυστριακοί συνθέτες κλασικής μουσικής
Ζήλος (μυθολογία)
Ο Ησίοδος στη Θεογονία του αναφέρει ότι ο Ζήλος ήταν γιος του Πάλλαντα (γιου του Τιτάνα Κρείου και της Ευρυβίης) και της Ωκεανίδας Στύγας, αδελφός της Νίκης, του Κράτους και της Βίας. Μαζί με τα αδέλφια του και τη μητέρα τους πολέμησε στο πλευρό του Δία στην Τιτανομαχία. Αυτό είχε ως αποτέλεσμα να λάβουν και τα τέσσερα παιδιά της Στύγας την τιμή να γίνουν οι συνοδοί του Δία και οι εκτελεστές των βουλών του, καθώς επίσης και να στέκονται δίπλα στο θρόνο του.
Εξωτερικοί σύνδεσμοι
Κατηγορία:Θεότητες της ελληνικής μυθολογίας
Κάλμαν Κιρτσμαγιάρ
Ο Κάλμαν Κιρτσμαγιάρ (ουγγρικά: Kálmán Kirchmayer ), (16 Νοεμβρίου 1897, Ζέσουφ, Αυστροουγγαρία - ? ) ήταν Ούγγρος αθλητής της αντισφαίρισης.
Συμμετείχε για την Ουγγαρία στους Ολυμπιακούς αγώνες του 1924 στο Παρίσι. Στο απλό αποκλείστηκε στον πρώτο γύρο από τον Ελβετό Wennergren με 3-0. Στο διπλό με συμπαίκτη τον Λάγιος Γκοντς αποκλείστηκαν επίσης στον πρώτο γύρο όταν έχασαν από τους Γουίλιαμς και Γουάτσμπαρν με 3-0.
Παραπομπές
Κατηγορία:Ούγγροι αθλητές της αντισφαίρισης
Yandex
Η Yandex (/jʌndɛks/ Ρωσικά: Яндекс) είναι ρωσική πολυεθνική τεχνολογική εταιρεία που ειδικεύεται σε υπηρεσίες και προϊόντα σχετικά με το Διαδίκτυο και θεωρείται η μεγαλύτερη εταιρεία τεχνολογίας της Ρωσίας. Η Yandex λειτουργεί τη μεγαλύτερη μηχανή αναζήτησης στη Ρωσία με μερίδιο αγοράς περίπου 65%. Αναπτύσσει, επίσης, μια σειρά διαδικτυακών υπηρεσιών και προϊόντων. Η Yandex κατατάσσεται ως η 4η μεγαλύτερη μηχανή αναζήτησης παγκοσμίως, με βάση πληροφορίες του Comscore.com, με περισσότερες από 150 εκατομμύρια αναζητήσεις ημερησίως από τον Απρίλιο του 2012 και περισσότερους από 50,5 εκατομμύρια επισκέπτες (για όλες οι υπηρεσίες της εταιρείας) καθημερινά από τον Φεβρουάριο του 2013. Η αποστολή της εταιρείας είναι να παρέχει απαντήσεις σε τυχόν ερωτήσεις που έχουν ή σκέφτονται οι χρήστες (ρητές ή σιωπηρές). Έχει, επίσης, πολύ μεγάλη παρουσία στο Καζακστάν και μέχρι τον Μάιο του 2017 στην Ουκρανία, παρέχοντας σχεδόν το ένα τρίτο όλων των αποτελεσμάτων αναζήτησης σε αυτές τις αγορές και το 43% όλων των αποτελεσμάτων αναζήτησης στη Λευκορωσία.
Η αρχική σελίδα του Yandex.ru έχει βαθμολογηθεί ως η δημοφιλέστερη ιστοσελίδα στη Ρωσία. Ο ιστότοπος λειτουργεί, επίσης, στη Λευκορωσία, το Καζακστάν και την Τουρκία. Το Yandex Labs είναι πλήρως ελεγχόμενο τμήμα της Yandex που βρίσκεται στην περιοχή του Κόλπου του Σαν Φρανσίσκο. Το 2014, η Yandex ανακοίνωσε τα σχέδιά της να ανοίξει γραφείο έρευνας και ανάπτυξης στο Βερολίνο της Γερμανίας.